**ДO**

**Г-Н МАРИЯН ДИМИТРОВ**

**ОБЩИНСКИ СЪВЕТНИК**

**ЧРЕЗ**

**АКАДЕМИК ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

**Относно:** *Писмо с вх. №06-01-80/22.03.2024 г.*

**УВАЖАЕМИ ГОСПОДИН ДИМИТРОВ,**

Във връзка с постъпило Ваше писмо, вх. №06-01-80/22.03.2024 г., относно обезледяване с каменна и морска сол, Ви уведомявам следното:

Снегопочистването и зимното поддържане в Община Русе се извършва от различни изпълнители, като за общинската пътна мрежа това е „Берус“ ООД с предмет „Общинска пътна мрежа на Община Русе“, а входно-изходните участъци от републикански пътища в чертите на гр. Русе се поддържат от „Пътинженеринг“ АД. Снегопочистване и зимно поддържане на уличната мрежа на гр. Русе се извършва от „Нелсен чистота” ЕООД, а ОП „Паркстрой“ извършват дейност по зимно поддържане на ул. „Александровска“ и площад „Свобода“. Всички фирми при извършване на дейността си използват подходящи материали и смеси (сол, пясък, луга, химикали и др.) в зависимост от метеорологичните условия и обектите на интервенция. Използването на минерални материали (за опесъчаване) и химични вещества (техническа сол (NaCl), калциев двухлорид (CaCl2) и др.) за стопяване на леда и снега са съгласно изискванията на НАРЕДБА № РД-02-20-19 от 20.11.2012 г. за поддържане и текущ ремонт на пътищата издадена от министъра на регионалното развитие и благоустройството.

В допълнение може да се каже, че използването на солта е едно от най-ефективните средства за осигуряване на безопасност и проходимост на пътищата през зимния сезон.

 Предимства при използването на морската сол за зимно поддържане на пътищата при зимни условия са:

 - няма токсичен ефект;

 - не вреди на хората и животните;

 - не оказва вредно въздействие върху околната среда;

 - лесно се разпръсква;

 - ниска цена.

 По отношение на гореописаното е нецелесъобразно забраняване на използването на NaCl при изготвянето на обществените поръчки за зимно поддържане на територията на Община Русе.

**С уважение,**

**ПЕНЧО МИЛКОВ**

*Кмет на Община Русе*